b"\n_START_ARTICLE_\nAeroport de Stuttgart\n_START_SECTION_\nPrimers anys i Segona Guerra Mundial\n_START_PARAGRAPH_\nL'aeroport fou constru\xc3\xaft l'any 1939 per a reempla\xc3\xa7ar l'aeroport de B\xc3\xb6blingen. L'any 1945, l'Ex\xc3\xa8rcit dels Estats Units d'Am\xc3\xa8rica prengu\xc3\xa9 el control de l'aeroport i no el retorn\xc3\xa0 a les autoritats alemanyes fins el 1948._NEWLINE_Durant la Guerra Freda, la pista d'aterratge i les infraestructures foren compartides amb l'Ex\xc3\xa8rcit dels EUA que maniobr\xc3\xa0 amb helic\xc3\xb2pters, avions Grumman OV-1 Mohawk i altres aeronaus d'ala fixa a la part sud de l'aeroport sota el nom d'Aer\xc3\xb2drom Militar d'Echterdingen. Algunes de les unitats que hi operaren foren destacades a la Caserna de Nellingen, ja clausurada i readaptada. L'any 1984-1985, el 223\xc3\xa8 Batall\xc3\xb3 de Combat de l'Aviaci\xc3\xb3 Aviaci\xc3\xb3 Battalion (Combat) de l'11\xc3\xa8 Grup d'Aviaci\xc3\xb3 de Combat fou destacat a Echterdingen, amb l'assignaci\xc3\xb3 de tres companyies d'aviaci\xc3\xb3 (un a Schw\xc3\xa4bisch Hall). L'Ex\xc3\xa8rcit dels EUA encara mant\xc3\xa9 una petita base d'helic\xc3\xb2pters - l'Aer\xc3\xb2drom Militar de Stuttgart - al costat sud de l'aeroport, el qual comparteix amb l'ala d'helic\xc3\xb2pters de la Policia de Baden-W\xc3\xbcrttemberg. L'ala d'helic\xc3\xb2pters policials resta sota control de la Policia del Departament de Stuttgart i t\xc3\xa9 sis helic\xc3\xb2pters moderns situats a Stuttgart i dos a S\xc3\xb6llingen.\n_START_SECTION_\nDesenvolupament posterior\n_START_PARAGRAPH_\nL'aeroport fou expandit despr\xc3\xa9s de la Segona Guerra Mundial. L'any 1948 la pista d'aterratge fou allargada a 1,800 metres; al 1961 a 2,250\xc2\xa0metres i, finalment, l'any 1996 a 3,345\xc2\xa0metres._NEWLINE_La terminal original de 1938 fou finalment reempla\xc3\xa7ada l'any 2004 i actualment hi ha quatre terminals amb una capacitat m\xc3\xa0xima d'uns 12 milions de passatgers._NEWLINE_Pol\xc3\xadtics, planificadors urban\xc3\xadstics i residents propers han estat debatint durant anys sobre la construcci\xc3\xb3 d'una segona pista d'aterratge. Tanmateix, el 25 de juny de 2008 el  Ministre-President G\xc3\xbcnther Oettinger anunci\xc3\xa0 que en els propers 8\xe2\x80\x9312 anys no seria constru\xc3\xafda una segon pista i que les restriccions a operacions de nit es mantenien._NEWLINE_El novembre de 2013, despr\xc3\xa9s de la mort de l'exalcalde Manfred Rommel, diversos pol\xc3\xadtics locals proposaren reanomenar l'aeroport. Aquesta proposta encengu\xc3\xa9 el debat p\xc3\xbablic, ja que, per una banda, es tractava del fill d'Erwin Rommel, general alemany de renom durant la Segona Guerra Mundial, per\xc3\xb2, per altra banda, fou un pol\xc3\xadtic altament respectat per la seva feina en afers interculturals. El juliol de 2014 s'anunci\xc3\xa0 que a partir d'aleshores l'aeroport s'anomenaria Flughafen Stuttgart - Manfred Rommel Flughafen. Al setembre de 2016, l'aeroport mostr\xc3\xa0 un nou disseny corporatiu, canviant el seu nom oficial de Flughafen Stuttgart a Aeroport de Stuttgart._NEWLINE_Al setembre de 2014, United Airlines cancel\xc2\xb7l\xc3\xa0 la seva ruta des de Newark a causa de la insuficient demanda, deixant la ruta a Atlanta, proporcionada per Delta Air Lines, com la \xc3\xbanica connexi\xc3\xb3 de llarga dist\xc3\xa0ncia de l'aeroport de Stuttgart._NEWLINE_A l'octubre de 2014, easyJet anunci\xc3\xa0 que a partir de mar\xc3\xa7 de 2015 operarien amb Stuttgart com la seva setena destinaci\xc3\xb3 alemanya. El desembre de 2014, Ryanair tamb\xc3\xa9 anunci\xc3\xa0 que a partir d'abril de 2015 afegiria a Stuttgart sis vols setmanals des de Manchester._NEWLINE_Air Berlin anunci\xc3\xa0 l'inici d'un servei a Abu Dhabi a partir de desembre 2014. No obstant, el 31 de maig de 2016, l'aerol\xc3\xadnia alemanya deix\xc3\xa0 de realitzar els vols. Poc despr\xc3\xa9s, a l'octubre de 2016, anunci\xc3\xa0 que hi tancaria les seves facilitats de manteniment a causa de mesures de reestructurament i retallades pressupost\xc3\xa0ries."